**Likumprojekta "Grozījumi likumā "Par nekustamā īpašuma nodokli"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas valsts sauszemes robežas kopējais garums ir 1383 km, no tiem: ar Igaunijas Republiku – 343 km, ar Krievijas Federāciju – 279 km, ar Baltkrievijas Republiku – 173 km, ar Lietuvas Republiku – 588 km. Saskaņā ar Latvijas Republikas valsts robežas likuma 13.panta pirmo daļu Ministru kabinets, lai iezīmētu valsts sauszemes robežu atrašanos dabā visā tās garumā, kā arī radītu robežapsardzības sistēmas pastāvēšanai nepieciešamos apstākļus pie ārējās robežas, ir noteicis noteikta platuma valsts robežas joslu.Ministru kabineta 2012.gada 14.augusta noteikumu Nr.550 "Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību" 2.punktā noteikts, ka Latvijas Republikas valsts robežas joslas platums ar Baltkrievijas Republiku un Krievijas Federāciju ir 12 m, ar Igaunijas Republiku ir 6 m un Lietuvas Republiku ir 5 m.Likuma "Par nekustamā īpašuma nodokli" (turpmāk – Likums) 1.panta otrā daļa nosaka nekustamos īpašumus, ko neapliek ar nekustamā īpašuma nodokli. Likuma 1.panta otrās daļas 11., 14. un 15.punktā noteikts, ka ar nekustamā īpašuma nodokli neapliek valstij un pašvaldībām piekritīgo nekustamo īpašumu, kas nav nodots lietošanā vai iznomāts, valsts īpašumā esošas ēkas vai to daļas (telpu grupas) un inženierbūves, kuras izmanto Nacionālo bruņoto spēku, soda izciešanas iestāžu, policijas, robežsardzes, ugunsdrošības un glābšanas dienestu, kā arī valsts drošības iestāžu funkciju izpildes nodrošināšanai un ēkas vai to daļas (telpu grupas), kuras izmanto no valsts budžeta finansētās iestādes. Ar Ministru kabineta rīkojumiem laika posmā no 2003.gada 4.jūnija līdz 2015.gada 15.jūlijam valsts īpašumā ir saglabāti un Iekšlietu ministrijas valdījumā nodoti 257 nekustamie īpašumi – valsts robežas joslas zemes vienības ar aptuveno kopējo zemes platību 1079 ha, turklāt šajos rīkojumos ir dots uzdevums sakārtot zemes īpašumtiesības un saglabātos nekustamos īpašumus ierakstīt zemesgrāmatā uz valsts vārda Iekšlietu ministrijas personā. Atbilstoši Ministru kabineta 2006.gada 20.jūnija noteikumu Nr.495 "Likuma "Par nekustamā īpašuma nodokli" normu piemērošanas kārtība"" 15.3.apakšpunktam, piemērojot likuma 1.panta otrās daļas 11.punktu, ar nodokli neapliek arī šādu nekustamo īpašumu (zemes vienību vai tās daļu, būvi vai tās daļu (telpu grupu) un dzīvokļa īpašumu), kas nav ierakstīts zemesgrāmatā uz valsts vai pašvaldības vārda un nav nodots lietošanā, piemēram, patapināts, izīrēts vai iznomāts – nekustamo īpašumu, kas saskaņā ar Ministru kabineta rīkojumu ir nodots valsts institūcijas valdījumā. Tādējādi par iepriekš minētajiem nekustamajiem īpašumiem nekustamā īpašuma nodoklis nav jāmaksā, līdz šos nekustamos īpašumus neieraksta zemesgrāmatā.Saskaņā ar Latvijas Republikas valsts robežas likuma 13.panta ceturto daļu valstij ir ekskluzīvas īpašuma tiesības uz zemi valsts robežas joslā. Privātpersonu īpašumā esošā zeme valsts robežas joslā ir atsavināma uz vienošanās pamata, bet, ja tādas nav, – atbilstoši Sabiedrības vajadzībām nepieciešamā nekustamā īpašuma atsavināšanas likumam. Pašreiz turpinās Latvijas Republikas valsts robežas joslas zemes vienību īpašumtiesību sakārtošana un nekustamo īpašumu Latvijas Republikas valsts robežas joslā atsavināšana.Ņemot vērā Latvijas Republikas valsts robežas likuma 13.panta ceturto daļu, Likuma 1.panta otrās daļas 11.punktu un Ministru kabineta 2006.gada 20.jūnija noteikumu Nr.495 "Likuma "Par nekustamā īpašuma nodokli" normu piemērošanas kārtība" 15.3.apakšpunktu nekustamā īpašuma nodokļa objekts nav zeme Latvijas Republikas valsts robežas joslā, kas ir atsavināta, bet vēl nav ierakstīta zemesgrāmatā uz valsts vārda Iekšlietu ministrijas personā, bet valsts īpašumā esoša zeme Latvijas Republikas valsts robežas joslā ir nekustamā īpašuma nodokļa objekts. Tā kā valsts īpašumā esoša zeme Latvijas Republikas valsts robežas joslā ir nekustamā īpašuma nodokļa objekts, atsavināto zemi, ierakstot zemesgrāmatā uz valsts vārda Iekšlietu ministrijas personā, Iekšlietu ministrijai ir jāmaksā nekustamā īpašuma nodoklis par zemi Latvijas Republikas valsts robežas joslā. Zemes vienības Latvijas Republikas valsts robežas joslā atsavina un ieraksta zemesgrāmatā uz valsts vārda tikai un vienīgi, lai nodrošinātu valsts pārvaldes tiešo funkciju veikšanu.Lai novērstu situāciju, ka zemes vienības, kas pilnībā atrodas Latvijas Republikas valsts robežas joslā, tiek apliktas ar nekustamā īpašuma nodokli, nepieciešams papildināt Likumu, nosakot, ka ar nekustamā īpašuma nodokli neapliek zemes vienības, kas pilnībā atrodas Latvijas Republikas valsts robežas joslā.Iezīmējot valsts sauszemes robežas atrašanos dabā, tiek realizēti zemes ierīcības projekti ar mērķi no privātpersonu īpašumā esošās zemes atdalīt zemes vienības Latvijas Republikas valsts robežas joslas izveidošanai. Zemes vienības pēc zemes ierīcības projektu īstenošanas Latvijas Republikas valsts robežas joslā līdz to atsavināšanai atbilstoši Latvijas Republikas valsts robežas likuma 13.panta ceturtajā daļā noteiktajam, ir privātpersonu īpašumā un tiek apliktas ar nekustamā īpašuma nodokli.Ņemot vērā, ka visās zemes vienībās Latvijas Republikas valsts robežas joslā, neatkarīgi no zemes vienības īpašnieka, saskaņā ar Latvijas Republikas valsts robežas likuma 14.pantu ir noteikts valsts robežas joslas režīms, ar nekustamā īpašuma nodokli nav apliekama arī privātpersonas īpašumā esoša zeme Latvijas Republikas valsts robežas joslā. Lai nodrošinātu, ka pēc zemes vienības Latvijas Republikas valsts robežas joslai iemērīšanas un pirms zemes vienības atsavināšanas pašvaldības iegūst informāciju par attiecīgās zemes vienības iekļaušanu Latvijas Republikas valsts robežas joslā, un tādējādi privātpersonu īpašumā esoša zemes vienība Latvijas Republikas valsts robežas joslā netiktu aplikta ar nekustamā īpašuma nodokli, nepieciešams papildināt pārejas noteikumus, nosakot kārtību, kādā Nodrošinājuma valsts aģentūra informē pašvaldību, kuras administratīvajā teritorijā atrodas privātpersonas īpašumā esoša zemes vienība Latvijas Republikas valsts robežas joslā. Likumprojekts paredz noteikt pienākumu Nodrošinājuma valsts aģentūrai viena mēneša laikā no zemes vienības Latvijas Republikas valsts robežas joslā zemes ierīcības projekta īstenošanas brīža nosūtīt pašvaldībai, kuras administratīvajā teritorijā atrodas personas īpašumā esoša zemes vienība Latvijas Republikas valsts robežas joslā, paziņojumu, tajā norādot zemes vienības kadastra apzīmējumu, platību un īpašnieku. Ņemot vērā, ka likumprojekts ietekmē pašvaldību budžetu ieņēmumus, pašvaldības nekustamā īpašuma nodokļa prognozi 2017.gadam ir iesniegušas Finanšu ministrijā un pašvaldību nekustamā īpašuma nodokļa prognoze ir izmantota 2017.gada pašvaldību finanšu izlīdzināšanas plānam, tad nosakāms, ka likumprojekts stājas spēkā 2018.gada 1.janvārī. |
| 3. | Projekta izstrādē iesaistītās institūcijas | Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, kuru administratīvajā teritorijā atrodas Latvijas Republikas valsts robežas josla, un privātpersonas, kuru īpašumā pēc zemes uzmērīšanas atrodas zeme Latvijas Republikas valsts robežas joslā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | - 4493 | - 4493 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | - 4493 | - 4493 |
| 2. Budžeta izdevumi: | 0 | 0 | 0 | 4493 | 4493 |
| 2.1. valsts pamatbudžets | 0 | 0 | 0 | 4493 | 4493 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 |  4493 | 4493 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | - 4493 | - 4493 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pašvaldību budžetu ieņēmumu un valsts budžeta izdevumu samazinājums ir aprēķināts, pieņemot, ka nekustamā īpašuma nodokļa likme zemei Latvijas Republikas valsts robežas joslā atbilstoši Likuma 3.panta pirmās daļas 1.punkta "a" apakšpunktam ir 1,5 % no nekustamā īpašuma kadastrālās vērtības un vidējā kadastrālā vērtība ir 380 *euro*/ha. Ņemot vērā, ka saskaņā ar Likuma 1.panta otrās daļas 3.punktu ar nekustamā īpašuma nodokli no 2007.gada 1.janvāra neapliek publiskos ūdeņus, tad no zemes platības, kas apliekama ar nekustamā īpašuma nodokli, ir izrēķināta zemes platība, kad zeme Latvijas Republikas valsts robežas joslā atrodas publiskajos ūdeņos.Latvijas Republikas valsts robežas joslas kopējais garums ar Igaunijas Republiku ir 343 km (no tiem 34,15 km garumā robežas josla atrodas publiskajos ūdeņos), un tās platums ir 6 m. Līdz ar to ar nekustamā īpašuma nodokli apliekamā platība Latvijas Republikas valsts robežas joslā ar Igaunijas Republiku ir 185,31 ha (308,85x0,006/0,01=185,31).Latvijas Republikas valsts robežas joslas kopējais garums ar Lietuvas Republiku ir 588 km (no tiem 201,12 km garumā robežas josla atrodas publiskajos ūdeņos), un tās platums ir 5 m. Līdz ar to ar nekustamā īpašuma nodokli apliekamā platība Latvijas Republikas valsts robežas joslā ar Lietuvas Republiku ir 193,44 ha (386,88x0,005/0,01=193,44).Latvijas Republikas valsts robežas joslas kopējais garums ar Krievijas Federāciju ir 279 km (no tiem 46,66 km garumā robežas josla atrodas publiskajos ūdeņos), un tās platums ir 12 m. Līdz ar to ar nekustamā īpašuma nodokli apliekamā platība Latvijas Republikas valsts robežas joslā ar Krievijas Federāciju ir 278,81 ha (232,34x0,012/0,01=278,81).Latvijas Republikas valsts robežas joslas kopējais garums ar Baltkrievijas Republiku ir 173 km (no tiem 63,97 km robežas josla atrodas publiskajos ūdeņos), un tās platums ir 12 km. Līdz ar to ar nekustamā īpašuma nodokli apliekamā platība Latvijas Republikas valsts robežas joslā ar Baltkrievijas Republiku ir 130,84 ha (109,03x0,012/0,01=130,84).Ar nekustamā īpašuma nodokli apliekamā Latvijas Republikas valsts robežas joslas kopējā platība ir 788,40 ha. Kopējā kadastrālā vērtība Latvijas Republikas valsts robežas joslai ir 299 592 *euro* (788,40 ha x 380 *euro*/ha=299 592 *euro*). Nekustamā īpašuma nodokļa apmērs par Latvijas Republikas valsts robežas joslu ir 4493,88 *euro* gadā (299 592 *euro* x 1,5%=4493,88 *euro*). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka likumprojekts attiecas tikai uz valsts īpašumā esošu zemi Latvijas Republikas valsts robežas joslā, un tas būtiski nemaina esošo tiesisko regulējumu nekustamā īpašuma nodokļa maksāšanas un administrēšanas jautājumos, saskaņā ar Ministru kabineta 2009.gada 25.augusta noteikumu Nr.970 "Sabiedrības līdzdalības kārtība attīstības plānošanas procesā" 5.punktu sabiedrības papildu līdzdalība projekta izstrādē nav nepieciešama. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, kuru administratīvajā teritorijā atrodas Latvijas Republikas valsts robežas josla. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru, kā arī saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretāres pienākumu izpildītāja Ingūna Aire

07.11.2016. 10:26

1830

K. Brača

67829059, krista.braca@agentura.iem.gov.lv

S. Krilova

67219619, sandra.krilova@agentura.iem.gov.lv